Albaniyada Navroʻz
Albaniyada Navroʻz — har yili 22-mart kuni Sulton Navroʻz nomi bilan nishonlanadi. Ushbu bayram 4-xalifa Ali ibn Abu Tolibning (milodiy 661-yilda vafot etgan) tavallud topgan kuni va bir vaqtning oʻzida bahor kelishi munosabati bilan nishonlanadi. 1996-yilda esa rasman davlat bayrami sifatida eʼlon qilingan. Navroʻz bayrami mamlakatdagi bektoshiylar (shia diniga mansubligi sababli) orasida juda mashhur, ammo sunniylik, katoliklik va pravoslavlik tarafdorlari ham Albaniyaning ekumenik ruhini hurmat qilish maqsadida Navroʻz bayramida ishtirok etadilar, ular orasida esa sunniylar jamoasi boshqa guruhlarga qaraganda koʻproq ushbu bayram tarafdori boʻlib koʻrinadi. „Albaniyadagi Imomlar Ligasi“ Navroʻz bayramining nishonlanishiga qarshi boʻlib, ular bu bayramni butparastlikdan kelib chiqqan deb hisoblashadi. Musulmonchilik bayramlari sifatida esa faqatgina Roʻza hayiti va Qurbon hayitlarini nishonlash kerak deb biladilar.